ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670006183 

ขอให้แก้ไขปัญหาการจอดรถกีดขวางการจราจรและทางเข้า-ออกบ้าน บริเวณหน้าบ้านเลขที่ .... หมู่ที่ ... หมู่บ้านพรไพลินโครงการ 3 แขวงบางนา เขตบางนา กรุงเทพมหานคร เนื่องจากผู้ร้องแจ้งว่า ผู้ร้องพบเห็นว่ามักจะมีรถยนต์ส่วนบุคคลสลับกันมาจอดที่บริเวณหน้าบ้านของผู้ร้องอยู่เป็นประจำ โดยที่ผู้ร้องไม่ทราบเลยว่าบุคคลใดเป็นเจ้าของรถ และเนื่องจากถนนบริเวณบ้านของผู้ร้องมีความกว้างเพียงแค่ 8 เมตร เลยทำให้รถที่เข้าออกนั้น ไม่สามารถที่จะสัญจรได้ ส่งผลทำให้เกิดความเข้าใจผิดเกิดขึ้น โดยบุคคลอื่นที่สัญจรผ่านไปมามักคิดว่ารถคันดังกล่าวเป็นของผู้ร้อง ส่งผลทำให้ผู้ร้องมักจะมีปัญหากับเพื่อนบ้านอยู่เป็นประจำ ผู้ร้องแจ้งว่าผู้ร้องได้พยายามติดต่อแจ้งความไปแล้ว โดยได้ติดต่อไปแจ้งเรื่องที่สถานีตำรวจนครบาลบางรัก ผู้ร้องได้ติดต่อสอบถามกับเจ้าหน้าที่หลายครั้ง แต่เจ้าหน้าที่แจ้งว่า ไม่สามารถดำเนินการให้ได้ เนื่องจากบริเวณพื้นที่หมู่บ้านของผู้ร้องเป็นนิติบุคคล แต่ผู้ร้องได้พยายามแย้งว่า ไม่ใช่นิติบุคคล แต่เป็นเพียงกลุ่มคนรวมตัวกันจัดตั้งหมู่บ้านขึ้นมาเท่านั้น อีกอย่างหมู่บ้านดังกล่าวถูกจัดตั้งมานานมากแล้ว ไม่สามารถที่จะเป็นนิติบุคคลได้ (บันทึกตามผู้ร้องแจ้ง) แต่ทางเจ้าหน้าที่ได้แจ้งกลับมาว่าไม่สามารถดำเนินการใด ๆ ให้ได้จริง ๆ ล่าสุดเมื่อวันที่ 12 กุมภาพันธ์ 2567 ผู้ร้องพบเห็น รถยนต์ส่วนบุคคล(รถเก๋ง) สีขาว ป้ายทะเบียน 8 กย 9565 มาจอดอยู่ที่หน้าบ้านของผู้ร้อง ผู้ร้องแจ้งว่า เพิ่งพบเห็นว่ารถคันนี้มาจอดครั้งแรก แต่พอรถคันนี้ได้ขับออกจากบริเวณดังกล่าว ก็มักจะมีรถยนต์คันอื่นหมุนเวียนกันมาจอดแทนที่อยู่เสมอ เช่น รถยนต์ส่วนบุคคล(รถเก๋ง) สีดำ (ไม่ทราบหมายเลขทะเบียน), รถยี่ห้อ BMW (ไม่ทราบหมายเลขทะเบียน), และ รถยนต์ส่วนบุคคล(รถเก๋ง) ยี่ห้อ นิสสันสีเทา (ไม่ทราบหมายเลขทะเบียน) จากเหตุการณ์ที่เกิดขึ้นทำให้ผู้ร้องได้รับความเดือดร้อนเป็นอย่างมาก ผู้ร้องประสบปัญหามาเป็นระยะเวลาประมาณ 10 ปีแล้ว เบื้องต้นมีการแจ้งเหตุไปที่ 191 ในวันที่ 12 กุมภาพันธ์ 2567 เวลาประมาณ 13.18 น. และได้มีเจ้าหน้าที่ตำรวจลงพื้นที่มาถ่ายภาพ ช่วงเวลาประมาณ 16.00-17.00 น. ประกอบกับผู้ร้องประสบปัญหามาเป็นระยะเวลาที่นานมากแล้ว ผู้ร้องจึงประสงค์ให้ทางหน่วยงานที่เกี่ยวข้องแก้ไขปัญหาดังกล่าวให้แก่ผู้ร้องต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook